open-index/open-wikipedia-markdown huggingface dataset:
Verxoyansk silsiləsi

**Verxoyansk silsiləsi** (*Верхоянская горная система*) — Yakutiya ərazisinəd olan dağ silsiləsi. Uzunluğu 1200 km-dir. Silsilə Lena çayının deltasından başlayaraq Tompo çayına qədər uzanır. Silisilənin eni 100–250 km arasında dəyişir.

## Ümumi məlumat
Silsilə onlarca xırda silsilədən ibarətdir. Orta yüksəkliyə malik Orulaqan, alçaq yüksəkliyə malik Kular və Xaraulax silsiləsi silsiləni təşkil edən əsas relyef formalarındandır. Silsilənin yalı Lena çayı hövzəsinin dərin çay dərələri ilə kəsilmiş. Verxoyansk silsiləsinin zirvələri 2000 metr yüksəkliyi keçir.

Silsilə Lena ilə Aldanın, Omolya, Yana ilə İndiqirka çayları arasında suayrıcı mövqeyi rolu oynayır. Verxoyansk silsiləsindən Menkere, Sobolox-Mayan, Undyulyunq, Dyanşka, Tompo, Bıtantay, Dulqalax, Sartanq, Nelsere və s. çaylar öz mənbəyini götürür. Silsilənin əsasını alevrolit, qum daşı, şist və əhəng daşından ibarət antiklinal təşkil edir.

## İqlimi
Bölgə soyuq, kəskin kontinental iqlimə malikdir. Uzun qış aylarında zaman-zaman temperatur inversiyası adi haldır. Daha çox inversiya dağ ətəklərində, çökəkliklərdə və böyük çayların yataqlarında baş veriri. Yanvar ayının orta temperaturu — 36°, — 38 °C-dir. Yay dövrü qısa və nisbətən vadilərdə temperatur yüksək olur. İyulun orta aylıq temperaturu 12–14 °C-dir. Yayda illik yağıntının əsas hissəsi düşür. Orulqanın qərb ətəklərinə 600 m yağıntı düşür. Daima donuşluq təsir qalmış dağ süxurları hər yerdə yayılıb.

## İstinadlar

## Mənbə
* Верхоянский хребет. Большая советская энциклопедия : в 30 т. / гл. ред. А. М. Прохоров. — 3-е изд. — М. : Советская энциклопедия, 1969–1978.
* *Обручев С. В.* Объём и содержание понятий "Хребет Черского" и "Верхоянский хребет" // Известия Государственного географического общества. 1937. Т. 69. Вып. 4. С. 512–536.
* Нижняя Лена. Верхоянский хребет (физическая карта, масштаб 1:2 500 000)
Sumatra serousu

**Sumatra serousu**, və ya **Adi serou**, **Serou** () — məməlikər sinfinə daxil olan, ölçülərinə görə maral və keçilər arasında keçid təşkil edən heyvan növü.

Bu canlılar Yaponiya, Tayvan, Cənubi Çin, Nepal, Şərqi Tibet, Şimali Hindistan, Laos, Kamboca, Myanma, Vyetnam, Tayland, Malay yarımadası və Sumatra adasında yayılmışdır.

Serounun uzunluğu 120–180 sm, quyruğu 8–18 sm, hündürlüyü — 70–105 sm, çəkisi — 55–140 kq təşkil edir. erkəklərin uzunluğu 30 sm, dişilərdə isə qısa olur.

Həyat tərzi yaxın qohumu olan Qorallardan fərqlənmir. Onlar 2500–2700 m yüksəkliklərdə yaşayırlar. Qidasının əsasını otdur. Yetkin fərdin yaşaması üçün 20 ha ərazi lazım gəlir.

Tənha və ya kiçik qruplar halında yaşayırlar

Növün nümayəndələri Amerikaın Texas ştatına gətirilmişdir.

## İstinadlar

## Xarici keçidlər

* http://www.zooeco.com/eco-mlek440nd.html
Qoşaqışlaq (Əzizbəyov)

**Qoşaqışlaq** — Bakı şəhərinin Xəzər rayonunun Zirə qəsəbə inzibati ərazi vahidində kənd. 8 fevral 2000-ci il tarixli 809-IQ saylı Azərbaycan Respublikasının Qanunu ilə Bakı şəhərinin Əzizbəyov rayonunun Zirə qəsəbə inzibati ərazi vahidi tərkibindəki Qoşaqışlaq kəndi rayonun yaşayış məntəqələri uçot məlumatından çıxarılmışdır.

## Toponimikası
Kəndin digər adı Aşağıqışlaqdır. Kənd salındığı ərazinin (Qoşaqışlaq) adını daşıyır. Bu ərazidə əvvəllar Bakı kəndlərinə məxsus qışlaq yeri olmuşdur.

## Tarixi

### Tarixi abidələri
Qoşaqışlaq kəndi və daş karxanası arasında e.ə. III-e.ə.II minilliklərə aid kurqanlar var. Qoşaqışlaq kəndində e.ə. III minilliyə aid yaşayış yeri vardır.

## Coğrafiyası və iqlimi

## Əhalisi

## İqtisadiyyatı

## Qalereya

## Mədəniyyəti
QoşaQışlaq kəndi Kurqanlar, Qayaüstü rəsmlər, Mağaralar, Quyular, Tağ evlər kimi tarixi abidələr ilə zəngin ərazidir.

İlk Tunc dövrünə aid Mağaradan Fotolar

## Təhsil
QoşaQışlaq kəndi ərazisində 60 yerlik 2 saylı uşaq bağçası və 200 nəfərlik şagird tutumu olan 122 nömrəli orta məktəb fəaliyyət göstərir

## Din

## Səhiyyə

## İstinadlar

## Xarici keçidlər

## Həmçinin bax
Dübəndi

**Dübəndi** — Bakı şəhərinin Xəzər rayonunun Zirə qəsəbə inzibati ərazi dairəsində yaşayış sahəsi. 8 fevral 2000-ci il tarixli 809-IQ saylı Azərbaycan Respublikasının Qanunu ilə Bakı şəhərinin Əzizbəyov (indiki Xəzər) rayonunun Zirə qəsəbə inzibati ərazi vahidi tərkibindəki Dübəndi qəsəbəsi rayonun yaşayış məntəqələri uçot məlumatından çıxarılmışdır.

## Toponimikası
Qəsəbənin keçmiş adı Təkqışlaq olmuşdur. Adını ərazidəki eyniadlı yerdən almışdır. Oykonim tat dilindəki du (iki) və bəndi (sədd, bağlanmış yer, qarşısı alınmış yer) komponentlərindən düzəlib, "iki sədd" deməkdir.

## Tarixi

### Tarixi abidələri

## Coğrafiyası və iqlimi
Qəsəbə Bakının mərkəzindən 50&nbsp;km uzaqlıqdadır.

## Əhalisi

## İqtisadiyyatı
SOCAR Neft Kəmərləri İdarəsinin struktur vahidi olan Dübəndi Neft Terminalı neft yataqlarından hasil edilən nefti qəbul edir, onu qablaşdıraraq neft emalı zavodlarına, eləcə də Şimal istiqamətində nəql edir. Terminal həmçinin neft və neft məhsullarının tranzit nəqlini də həyata keçirir. Neftin qəbulu, saxlanması və nəqli üzrə fəaliyyət göstərən obyekt, qurğu və avadanlıqların əsaslı təmiri, yenidənqurma işlərinin yerinə yetirilməsi, texnolojı iş rejiminə ciddi riayət edilməklə neftin nəqlinin təmin edilməsi Dübəndi Neft Terminalının fəaliyyətinin əsas istiqamətlərini təşkil edir.

## Mədəniyyəti

## Təhsil

## Din

## Səhiyyə

## İstinadlar

## Xarici keçidlər

* Dübəndi kurqanları, qayaüstü rəsmləri və daş yolları (lib.az saytı)  
* Kurgans, rock paintings and stone roads of Dubandi - video

## Həmçinin bax
Bayıl

**Bayıl** — Bakıda yaşayış məntəqəsi.

"Bayıl" sözü Azərbaycan dilinin bəzi dialektlərində *"arxac", "heyvan saxlanan yer"* mənasında işlənməkdədir.

## Təhsil

## İdman
Məntəqə ərazisində Bayıl stadionu fəaliyyət göstərir.

## İstinadlar
"Qafqazın müdafiəsinə görə" medalı

**"Qafqazın müdafiəsinə görə" medalı ** — SSRİ medalı.

## Haqqında
"Qafqazın müdafiəsinə görə" medalının təsis edilməsi haqqında SSRİ Silahlı Qüvvələri Rəyasət Heyətinin 1 may 1944-cü il tarixli Fərmanı ilə təsis edilmişdir. "Qafqazın müdafiəsinə görə" medalı Qafqazın müdafiəsinin bütün iştirakçılarına — Qırmızı Ordunun, Hərbi Dəniz Qüvvələrinin və NKVD qoşunlarının hərbi qulluqçularına, eləcə də müdafiədə bilavasitə iştirak etmiş mülki şəxslərə verilib.

1985-ci ilə qədər 870 minə yaxın insan "Qafqazın müdafiəsinə görə" medalı ilə təltif edilmişdir

Medalın dizaynının müəllifi rəssam N. İ. Moskalevdir.

## İstinadlar
Dübəndi (dəqiqləşdirmə)

* Dübəndi — Bakı şəhərinin Əzizbəyov rayonunun ləğv olunmuş qəsəbəsi.
* Dübəndi (geyim) — ayaq üçün nəzərdə tutulan geyim növü. Ayağı fiziki zədələnmələrdən və soyuqdan qoruyur.
* Dübəndi FK
Himalay serousu

**Himalay serousu** (Capricornis thar) — keçi-antilop Serou cinsinə aid növ. İntensiv ovlanma sayəsində sayları getdikcə azalır.

## Yayılması
Himalay serousu şərq və cənub-şərqi Banqladeş, Butan, Nepal, Şimali Hindistan və Myanma ərazilərində yayılmışdır.

## İstinadlar

## Xarici keçidlər
Binəli Yıldırım

**Binəli Yıldırım** () — Türkiyə siyasi alimi. Sabiq nəqliyyat naziri, Türkiyə Respublikasının Sabiq baş naziri, Türkiyə Respublikasının Sabiq TBMM sədri.

## Həyatı
1955-ci ildə Erzincan'ın Refahiye mahalında doğulub. İstanbul Texniki Universiteti Gəmi İnşa və Deniz Elmləri Fakültəsindən məzun oldu və eyni hissədə yüksək lisenziya etdi. Dərhal sonra 1978–1993 illəri arasında Türkiyə Gəmi Sənaye Ümumi Müdirliyi və Camialtı Tersanesi'nde müxtəlif qədəmələrdə idarəçilik etdi. 1990–1991 illəri arasında İsveçdə olan Beynəlxalq Dənizçilik Təşkilatına (IMO) aid Dünya Dənizçilik Universitetində (WMU) Dənizdə Can və mal təhlükəsizliyi Rəhbərliyi mövzusunda ixtisas təhsili aldı. Bu təhsil zamanı ümumi 6 ay Skandinaviya ölkələri və Avropada müxtəlif ölkə limanlarında Dənizçilik İdarəsi Professionallar ilə birlikdə idarələrdə tapıldı.

Yıldırım 20 oktyabr 2022-ci ildə Zəngilana səfər edərkən yol qəzasına uğrayıb.

## Şəxsi həyatı
Müəllim Semiha Yıldırım ilə evli olan Binəli Yıldırımın üç uşağı var. Yaxşı səviyyədə ingilis və fransız dilləri bilir.

## İstinadlar

## Xarici keçidlər

* 
* Binali Yıldırım biyografisi (TBMM)
* Türkiyə Respublikası baş nazirliyi rəsmi internet saytı
Kələzağ

**Kələzağ** — Abşeronda yaşayış məskəni. Kələzağ adlanan bu kənd Abşeron yarımadasının şərqində dəniz sahilindən 1–2 km aralıda yerələşən yaşayış məntəqəsidir.

## Tarixi
Kələzağ yaşayış ərazisi IV minilliyə aid edilərək qədim tarixə malikdir. Bakı kəndləri içərisində Kələzağın iqtisadi inkişafı XVI əsrdə baş verib. Burada daşları qalaqlanan məscidin XV və ya XVIII əsrlərə aid edilməsi Şirvanşahlar saray kompleksinə uyğun memarlıq elementlərinə oxşarlığı ilə xarakterizə etmək olar.

Suraxanı kənd sakinləri uzun müddət bu yeri qışlağ kimi istifadə etdikdən sonra daimi məskunlaşıblar. Tarixi faktlara əsaslanaraq Kələzağ adlı qışlaq sahəsinin Bakının Suraxanı kənd əhalisinə məxsus olduğunu qeyd etmək olar. Bu haqda etnoqrafik və tarixi mənbələrdə də ətraflı məlumat var. XX əsrin 50-ci illərinə qədər Kələzağ ərazisində yaşayan əhalinin təsərrüfatı, xırman yerləri, icma torpaqları kolxozların hesabına keçdi. Hökumətin bu addımından sonra müflisləşən sakinlər qışlaqdan, doğma kəndlərinə — indiki yeni Suraxanı qəsəbəsinə köç edirlər. Xarabalığa çevrilən Kələzağ ərazisi isə sovet ordusunun hərbi poliqonuna çevrilir. XIX əsrin 30-cu illərində Çar İmperiyasının tərtib etdiyi arxiv sənədlərində Suraxanı əhalisinin qışlaqları içində Kələzağda 50 xalvarlıq əkin sahəsinin olduğu qeyd edilir.

## İstinadlar
Belşina FK

**"Belşina"** () — Bobruysk şəhərini təmsil edən Belarus futbol klubu. Klub 1976-cı ildə yaradılıb, 1995-ci ilə qədər "Şinnik" adı ilə çıxış edib.

## Tarixi
Klub "Şinnik" adı altında 1976-cı ildə yaradılmışdır. Komandaya yarandığı gündən yerli şinləri istehsal edən Belşina şirkəti sponsorluq edir. Klub daha çox Sovet dövründə BSSR Liqasında (Mogilyov vilayəti Liqasında mübarizə aparıb) çıxış etmişdir. Şinnik liqada iki dəfə çempion olmuş (1978 və 1987) və bir dəfə 1979-cu ildə Belarus SSR Kubokunun sahibi olmuşdur.

Şinnik 1992-ci ildə Belarus Birinci Diviziyasında mübarizə aparmış və 1994-cü ildə Premyer Liqasına vəsiqə qazanmışdır. 1996-cı ildə adı "Belşina"  olaraq dəyişdirilmişdir. Klub ən yaxşı mövsümlərini 90-cı illərdə və 2000-ci illərin əvvəlində keçirmişdir. Belşina 2001-ci ildə liqanın çempionu olmuş, 1997-ci ildə isə mövsümü ikinci kimi başa vurmuşdur. Klub 3 dəfə (1997, 1999, 2001) Belarus Kubokunun qalibi olub.

### Ad dəyişdirilməsi
* 1976: Şinnik kimi yaradılmışdır.
* 1996: Belşina kimi dəyişdirilmişdir.

## Uğurları
* **Belarus Premyer Liqası**
** *Çempion (1):* 2001
** *İkinci yer (1):* 1997
** *Üçüncü yer (2):* 1996, 1998
* **Belarus Kuboku**
** *Çempion (3):* 1997, 1999, 2001

## Liqa və Kubok tarixi

***1** Xal baxımından Dinamo 2-Minsk klubu ilə 1-ci yeri tutsalar da, pley-off oyununda həmin komandaya məğlub olmuşlar.
***2** 1996-cı il Premyer Liqaya vəsiqə qazanmaq üçün 1995-ci il Brinci Diviziyada ikinci yeri tutan Kommunalnik Pinskə qarşı pleyy-off oyunu keçirmişdir.
***3, 4** 3 xal ödənilməmiş transferə görə çıxılmışdır.

## Belşina Avropa Kuboklarında

## Baş məşqçilər
* Liudas Rumbutis (İyul 1, 1998&nbsp;– Dek 31, 1999), (Yan 1, 2003&nbsp;– Dek 31, 2003)
* Vladimir Gevorkyan (Yan 1, 2003&nbsp;– Yan 13, 2004)
* Oleq Volok *(aralıq)* (May 14, 2004&nbsp;– May 27, 2004)
* Sergey Borovski] (Sent 3, 2004&nbsp;– Dek 31, 2004)
* Oleq Volok (Yan 1, 2006&nbsp;– May 11, 2006)
* Mixail Markhel (May 16, 2006&nbsp;– Dek 31, 2006)
* Aleksandr Sednev (Yan 1, 2009&nbsp;– Noy 30, 2011)
* Sergey Yaromko (Yan 1, 2012&nbsp;– İyul 21, 2012)
* Vitali Pavlov *(müvəqqəti)* (İyul 21, 2012&nbsp;– İyul 23, 2012)
* Aleksandr Sednev (İyul 23, 2012&nbsp;– Dekabr 31, 2015)
* Vitali Pavlov (Yanvar 1, 2016&nbsp;– )

## İstinadlar

## Xarici keçidlər
*Official website
Tallin FKİ

**FCİ Tallin** (İnfonet Tallin Futbol Klubu) — Tallin şəhərinin Lasnamae ərazisini təmsil edən və hal-hazırda *Meystriliqa*da mübarizə aparan peşəkar Estoniya futbol klubudur.

Klub 2002-ci ildə təsis edilmişdir. Klubu 2013-cü il mövsümündən etibarən *Meystriliqa*da çıxış edir və heç vaxt Estoniyanın birinci diviziyasına enməmişdir.

## Tarixi
İnfonet 29 yanvar 2002-ci ildə təsis edilmişdir. 2011-ci il *Esiiliqa*dakı (İkinci Diviziya) çıxışından sonra *Bersi* və * Atletik* klubları ilə birləşdirilmişdir. Komandaya baş məşqçi kimi Aleksandr Puştov gətirilir. İnfonüt 2011-ci ildə Esiiliqada ikinci yeri tutur və pley-offa vəsiqə qazanır. Lakin pley-offda *Kuressaare* klubuna 1-5 hesabı ilə məğlub olaraq Premyer Liqaya vəsiqə qazana bilməmişdir. İnfonet 2012-ci ildə *Esiiliqa*nın qalibi olur və *Meystrilliqa*ya vəsiqə qazanır. İlk mövsümdə Estoniyanın Əsas Liqasında 6-cı yeri tutur.

Klub 13 iyul 2015-ci ildə 2015-16 Estoniya Kuboku mövsümündə həvəskar komanda olan *Virtsu* klubunu 36-0 hesabı ilə məğlub edərək *Abroat* klubunun 130 illik rekordunu yeniləmişdir.

İnfonet Avropada debütünü 2016-17 UEFA Avropa Liqasında etmişdir. Lakin klub birinci təsnifat mərhələsində *Hart of Midlotian* klubuna ümumilikdə 3-6 hesabı ilə məğlub olaraq turnirlə vidalaşmışdır.

İnfonet *2016 Meystriliqa*da 80 xal toplayaraq turnirin qalibi olmuşdur.

## Uğurları

### Liqa
* **Meystriliqa**
****Çempion (1):** 2016
* **Esiiliqa**
: **Çempion(1):** 2012
: **İkinci(1):** 2011

### Kubok
***Estoniya Kuboku**
****Çempion (1):** 2016-17
* **Estoniya Superkuboku**
****Çempion (1):** 2017

## Oyunçular

### Əsas komanda
: *4 mart 2017-ci il məlumatlarına əsasən.* 

### Reserv və akademiya

## Şəxsi heyət

### Hal-hazırkı texniki heyət

### Məşqçilərin tarixi

## Statistika

### Liqa və Kubok

## İstinadlar

## Xarici keçidlər
* Rəsmi saytı
Doraemon

**Doraemon** () — ilk dəfə 1969-cu ildə çap edilmiş yapon manqasıdır. Doraemon 22-ci əsrdən zaman səyahəti edərək gəlmiş robot pişikdir və məqsədi Nobita Nobi adlı oğlana həyatında kömək etməkdir.

Populyarlıq baxımından Volt Disneyin Mikki Mausu ilə müqayisə edilən Doraemon Yaponiya üçün simvolik məna daşıyır. 2008-ci ildə Doraemon Yaponiya Xarici İşlər Nazirliyi tərəfindən ilk anime-mədəni səfiri elan edilib.

## İstinadlar
Qocatəpə məscidi

**Qocatəpə məscidi** — 1967-ci ildə Ankaranın Qocatəpə səmtində inşasına başlanan və Türkiyə Dəyanət Vəqfi tərəfindən 1987-ci ildə tikintisi tamamlanan məscid.

## Layihə
Memar Vedat Dalokay tərəfindən hazırlanan layihə Qocatəpə məscidi üçün təşkil olunan müsabiqədə qalib gəldi və bu layihəyə görə məscidin təməli qoyuldu, lakin layihə "çox müasir" olduğu üçün həmin layihədən imtina edildi. Bunun yerinə 1967-ci ildə Xosrov Tayla və Fatin Uluənginin hazırladığı layihəyə görə məscidini təməli yenidən qoyuldu. Memar Sinan tərzini təqlid etməsi səbəbiylə tənqid olundu. Dalokay'ın layihəsi bəzi dəyişikliklərlə Pakistandakı Feysəl məscidində tətbiq olundu.

## İnşaat
Qocatəpə məscidinin tikintisi çox uzun sürdü. 1981-ci ildə məscidin tikintisini və mal varlığını Türkiyə Dəyanət Vəqfi götürdü. Bu tarixdən sonra tikinti işləri sürətlənən Qocatəpə məscidi 1987-ci ildə dövrün Baş naziri Turqut Özal tərəfindən ibadətə açıldı.

## Memarı
4500 m² ərazidə inşa edilən məsciddə konfrans zalı, kitabxana, avtodayanacaq, ticarət və inzibati orqanlar mövcuddur. Memar Sinanın inkişaf etdirdiyi memarlıq üslubuna əsaslanaraq inşa edilən məscidin əsas sahəsi mərkəzi günbəz ilə dörd yarım günbəzdən ibarətdir. Məscidin 88 metr uzunluğunda dörd minarəsi var. Minarələrin balkonlarına həm liftlə, həm də pilləkənlərlə çıxmaq olur. Məsciddəki yazılar Hamit Aytaç və Mahmut Öncü tərəfindən, konfrans salonundakı yazılar isə Emin Barın tərəfindən yazılmışdır.

Məscidin xalça naxışları Afyon cümə məscidindəki xalça naxışları nəzərə alınaraq dizayn edilmişdir. Məscidin çilçıraqları, mehrabı, minbəri, qapıları və mərmərləri xüsusi hazırlanmışdır. Daxili dekorasiyada Klassik Osmanlı memarlığı əsas götürülmüş və material olaraq mərmər, xüsusi boyalar və s. istifadə olunmuşdur.

## Memar Vedat Dalokayın layihəsi
Memar Vedat Dalokay tərəfindən dizayn edilmiş, olduqca müasir məscid dizaynı olaraq ənənəvi dairələrdə reaksiyaya səbəb olduğu üçün daha ənənəvi üslubda olan və daha çox Sultan Əhməd məscidinin dizaynı əsasında inşa edilən bugünkü məscidin layihəsi Xosrov Tayla və M. Fatin Uluənginə məxsusdur. Vedat Dalokayın proyekti tamamlanmış olsaydı, bu gün Qocatəpəyə dünyanın ən məşhur məscidlərindən biri olan və yenə Vedat Dalokay tərəfindən planı hazırlanmış Pakistandakı Şah Feyzal məscidinə bənzər bir məscid inşa edilmiş olacaqdı. Çünki Şah Feyzal məscidi Dalokayın Qocatəpə məscidinin dəyişdirilmiş bir variantıdır və bu gün müasir İslam memarlığının ən vacib əsərlərindən biri hesab olunur.

## İstinadlar
İmirzik

**İmirzik** — İrəvan quberniyasının İrəvan qəzasında, indiki Qəmərli (Artaşat) rayonu ərazisində qədimi kənd

İmirzik kəndi Dəvəgözü çayının yanında, Gərniçayın sol axarında yerləşirdi.

1590-cı il tarixli "İrəvan əyalətinin müfəssəl dəftəri"ndə Əmirzik formasında, Qafqazın 5 verstlik xəritəsində qeyd edilmişdir.

1930-cu illərdə Vedi (Ararat) rayonunun inzibati ərazi bölgüsünə daxil idi. Kənddə 1873-cü ildə 188 nəfər, 1886-cı ildə 232 nəfər, 1897-ci ildə 348 nəfər, 1904-cü ildə 254 nəfər, 1914-cü ildə 328 nəfər, 1916-cı ildə 456 nəfər azərbaycanlı yaşamışdır. 1918–19-cu illərdə kəndin sakinləri ermənilər tərəfindən qırğınlarla qovulmuşdur. İndiki Ermənistanda sovet hakimiyyəti qurulandan sonra sağ qalan azərbaycanlılar öz kəndlərinə dönə bilmişlər.

Burada 1922-ci ildə 65 nəfər, 1926-cı ildə 96 nəfər, 1931-ci ildə 151 nəfər, 1939-cu ildə 269 nəfər azərbaycanlı yaşamışdır. SSRİ Nazirlər Sovetinin 1948-ci ildəki xüsusi qərarı ilə kəndin sakinləri azərbaycanlılar zorla Azərbaycana köçürülmüşdür. Kənd xarabalığa çevrilmişdir, hazırda ölü kənddir.

Toponim 24 oğuz tayfalarından biri olan eymur (imir) etnoniminə -zik şəkilçisinin artırılması ilə düzəlmişdir. -zik kiçiltmə mənası bildirən -cik şəkilçisinin dialekt formasıdır.

## İstinadlar
Qərbi Frakiya

**Qərbi Frakiya** (, , ) — Yunanıstanın şimal-şərqində tarixi vilayət, Balkan yarımadasının şərqində daha böyük bir tarixi vilayət olan Frakiyanın tərkib hissələrindən biri.

Qərbi Frakiya qərbdə Nestos və şərqdə Evros çayları arasında yerləşir. Şimalda vilayət Bolqarıstanla sərhədin keçdiyi Rodop dağları ilə həmsərhəddir. Frakiyanın 1986-cı ilə qədər olan inzibati rayonuna Ksanti, Rodopi və Evros nomları daxil idi. Frakiya həmçinin, 2010-cu ilə qədər Evros nomunun bir hissəsi olan Egey dənizindəki Samotraki adasını da əhatə edirdi. 1986-cı ildən Frakiya Şərqi Makedoniya və Frakiya periferiyasının bir hissəsidir.

## İstinadlar
Qırmızı serou

**Qırmızı serou** (Capricornis rubidus) — keçi-antilop olan Serou cinsinə daxil olan bir növ. Əsasən Banqladeşin cənubu və Birmanın şimalında yaşayırlar. Əvvəllər Sumatra serousunun (C. sumatraensis) yarımnövü hesab edilirdi. Hindistanın Brahmaputra çayı hövzəsində yayılılması müşahidə edilir.

## İstinadlar

## Xarici keçidlər
Çaqqal nəfəsi (film, 2013)

**Çaqqal nəfəsi** — İranlı rejissor Babək Şirinsifətin çoxseriyalı filmi.

## Məzmun
Kriminal melodram janrında olan serialin əsas ana xətti bir neçə paralel süjet üzərində qurulub. Film iki qadının taleyindən bəhs edir. Təsüdüfi bir qətl törətdiyi üçün həbsxanaya düşmüş Nərgiz adlı gənc qadının (33–35 yaş) həbsxanadan çıxdıqdan sonra başına gələnlər və keçmişdə biznes fəaliyyətiylə məşğul olub, lakin kimlərsə tərəfindən şərlənib həbsxanaya saldırılan Gülarə adlı yaşlı qadının öz günasızlığını sübut etmək yolunda apardığı mübarizəsi yer alıb.

## Haqqında
"Çaqqal nəfəsi" adlı serialda əməkdar artist Qurban İsmayılov, Gülzar Qurbanova, Rasim Cəfərov, Elgün Həmidov və digər tanınmış aktyorlar rol alıb. Ekran əsərində tanınmış teleaparıcı Səxavət Nur da debütünü edib.

Filmin ssenari müəllifi İlqar Fəhmidir. Seriala musiqini iranlı bəstəkar Hamid Sabet yazıb.

## İstinadlar

## Həmçinin bax
Azərbaycan filmlərinin siyahısı

## Xarici keçid
* 1-ci seriyanı izlə
2016 Silk Way Airlines Antonov An-12 qəzası

**Silk Way Airlines Antonov An-12 qəzası** — 18 may 2016-cı ildə Bakı vaxtı ilə təxminən saat 18:30 radələrində Silk Way Airlines-ə məxsus Antonov An-12 yük təyyarəsi Cənubi Əfqanıstandakı Duayer hava limanından Türkmənistandakı Meri Beynəlxalq hava limanı getmək üçün havaya qalxarkən qəza edib. 1963-cü ildə hazırlanan bu təyyarənin etibarlılıq müddəti artıq 2016-cı il oktyabr ayında bitməli idi. Təyyarə əsaslı təmirdən sonuncu dəfə 1991-ci ildə keçib. Tez-tez texniki qulluğa ehtiyacı olan bu təyyarələrin istehsalı dayandırılmışdır və bu cür təyyarələri Asiyanın bir çox ölkələrində, Avropa ölkələrində istehsal və istismarına qadağa qoyulmuşdur. Azərbaycan Respublikasının Mülki Aviasiya Administrasiyasından araşdırma üzrə komissiya qəza yerinə getmişdir. Komissiya tərəfindən texniki qulluğun düzgün göstərilməməsi nəticəsində mühərrikin imtina etməsi müəyyən edilmişdir.

## İstinadlar
Chernes horvathii

***Chernes horvathii*** — Yalançıəqrəblər dəstəsinə, Chernetidae fəsiləsinə aid növ.

## Endemik
Azərbaycanın endemik canlısı.

## Həmçinin bax
* Chthonius azerbaidzhanus

## İstinadlar

## Xarici keçidlər
Chthonius azerbaidzhanus

***Chthonius azerbaidzhanus*** — Yalançıəqrəblər dəstəsinə, Chthoniidae fəsiləsinə aid növ.

## Endemik
Azərbaycanın endemik canlısı.

## İstinadlar

## Xarici keçidlər
İrəvan xanlığı (film, 2012)

**İrəvan xanlığı** — rejissor Namiq Ağayevin sənədli televiziya filmi.

## Məzmun
Azərbaycan ordusunun gücünü və qüdrətini əks etdirən kadrlarla başlayan filmdə göstərilir ki, 1747-ci ildə Nadir şah Əfşarın öldürülməsindən sonra onun yaratdığı nəhəng imperiya dağılmağa başlayır və Azərbaycan ərazisində xanlıqlar yaranır. Bu xanlıqlardan biri də İrəvan xanlığı idi. İrəvan xanlığını yaradan, onun əsasını qoyan Mir Mehdi xan Qacar olmuşdur.

Azərbaycanın şimal-qərbində, keçmiş Çuxursəd bəylərbəyliyinin böyük bir hissəsində yaranan İrəvan xanlığının böyük bir ərazini — Ağrı düzənliyi, Dərələyəz və Göyçə gölü arasındakı torpaqları əhatə etdiyi, eləcə də bu ərazidə türkdilli azərbaycanlıların yerli xalq olması sənədlərin dili ilə tamaşaçıya təqdim olunur. Bütün bunların Qafqazın ovaxtkı ali baş komandanı, general Paskeviçin rəsmi məlumatlarında, ABŞ-dən olan professor Castin Makkartinin yazılarında, dünyanın müxtəlif ölkələrindəki arxiv sənədlərində qeyd edildiyi diqqətə çatdırılır.

Filmdə İrəvan qalasının rus işğalçılarına qarşı rəşadətli mübarizəsindən də bəhs olunur. Bildirilir ki, İrəvan xanlığının Rusiya tərəfindən 1828-ci ildə işğalı Azərbaycan xalqının taleyində son dərəcə faciəli olaylara yol açan bir hadisədir. Məhz İrəvan və Naxçıvan xanlıqlarının işğalı və onun Türkmənçay müqaviləsində öz əksini tapması 1828-ci il martın 21-də çar I Nikolayın "erməni vilayəti" adlı qurumun yaradılması barədə fərmanı üçün hüquqi əsas olur.

İrəvan xanlığının ərazisində ermənilərin əsas dini mərkəzlərindən biri olan Eçmiədzin monastırının (Üçkilsə) Azərbaycan xalqına qarşı düşmən mövqe tutmasının və pozuculuq fəaliyyətinin tarixi faktlarla sübutu da filmdə yer almışdır.

Bir sözlə, tarixi Azərbaycan torpaqlarında ermənilərin özlərinə dövlət yaratmalarını, maddi-mədəniyyət və memarlıq abidələrimizi məhv etmələrini, yer adlarımızı dəyişdirmələrini arxiv sənədləri ilə açıb göstərmək filmin əsas qayəsini təşkil edir.

## Film haqqında
Sənədli filmdə "Dədə Qorqud", "Cavad Xan" bədii filmlərindən, xalq rəssamı Rafiz İsmayılovun "Xanlıqlar" silsiləsindən, Fikrət Əmirov, Cahangir Cahangirovun musiqilərindən, Azərbaycan Televiziya və Radio Verilişləri QSC-nin arxiv materiallarından istifadə olunmuşdur.

Filmin elmi məsləhətçisi Əməkdar elm xadimi, AMEA-nın həqiqi üzvü, Dövlət Mükafatı laureatı Yaqub Mahmudovdur.

## İstinadlar

## Həmçinin bax
* Yaqub Mahmudov
* Yaqub Əlioğlu
* İrəvan xanlığı

## Xarici keçid
* Filmi izlə
Galeodes nachitschevanicus

***Galeodes nachitschevanicus*** Bövlər dəstəsinə, Galeodidae fəsiləsinə aid növ. Naxçıvan ərazisində aşkarlandığından bu cür adlandırılmışdır. 1985-ci ildə qeydə alınmışdır.

## Endemik
Azərbaycanın endemik canlısı

## Həmçinin bax
Galeodes nigrichelis

## İstinadlar

## Xarici keçidlər
Galeodes nigrichelis

***Galeodes nigrichelis*** — Bövlər dəstəsinə, Galeodidae fəsiləsinə aid növ. 1934-cü ildə qeydə alınmışdır.

## Endemik
Azərbaycanın endemik canlısı.

## Həmçinin bax
Galeodes turcmenicus

## İstinadlar

## Xarici keçidlər
Aygepar

**Aygepar** — Şəmşəddin rayonunda kənd.

Erməni silahlı bölmələri bu kənddə yerləşən mövqelərindən daimi olaraq Tovuz rayonunun həmin istiqamətdə yerləşən Azərbaycan mövqelərini atəşə tuturlar.

## Tarixi

## İstinadlar
2014 Yeniyetmələrin Yay Olimpiya Oyunları

**2014 Yeniyetmələrin Yay Olimpiya Oyunları** — 16–28 avqust tarixlərində Çinin Nankin şəhərində baş tutdu.

## İstinadlar
2018 Yeniyetmələrin Yay Olimpiya Oyunları

**2018 Yeniyetmələrin Yay Olimpiya Oyunları** — yeniyetmələr arasında keçirilən sayca III Olimpiya oyunları. 2018-ci ildə 6–18 oktyabr tarixlərində Argentina Buenos-Ayres şəhərində baş tutdu. Bununla ilk dəfə Yeniyetmələrin Yay Olimpiya Oyunları Avrasiya materikindən kənarda təşkil edildi.

## İstinadlar

## Xarici keçidlər
2016 Yeniyetmələrin Qış Olimpiya Oyunları

**2016 Yeniyetmələrin Qış Olimpiya Oyunları** — 12–21 fevral tarixlərində Norveçin Lillehammer şəhərində baş tutdu.

## Həmçinin bax
* Keniya 2016 Yeniyetmələrin Qış Olimpiya Oyunlarında

## İstinadlar

## Xarici keçidlər
CAR 2016 Yeniyetmələrin Qış Olimpiya Oyunlarında

**[[Cənubi Afrika Respublikası]]** 2016-cı ildə Norveçin Lillehammer şəhərində baş tutan Yeniyetmələrin II Qış Olimpiya Oyunlarında. 12–21 fevral tarixləri arasında Lillehammerdə baş tutan Yeniyetmələrin II Qış Olimpiya Oyunlarında Cənubi Afrika Respublikası 1 idmançı ilə 1 idman növündü təmsil olundu. Cənubi Afrika Respublikası Lillehammerdən vətənə medalsız döndü.

## Ümumi məlumat

### İdmançıların sayı

## Dağ xizəki
**Qızlar**
2011-12 Estoniya Kuboku

**2011-12 Estoniya Kuboku** — Estoniya Futbol Federasiyası tərəfindən təşkil edilən, Estoniyanın mərhələli futbol turnirinin iyirmi ikinci mövsümüdür. Kubokun qalibi 2012-13 UEFA Avropa Liqası turnirinin birinci təsnifat mərhələsinə vəsiqə qazanmışdır.

## 1/64 final
Heç-heçə iyunun 15-də Estoniya Futbol Federasiyası tərəfindən keçirilmişdir.

|}
1 Luunya 1-0 hesabı ilə qalib gəlməsinə baxmayaraq, qeyri-münasib oyunçudan istifadə etdiyinə görə Elvaya 1-x kimi götürülmüşdür.

## 1/32 final
Heç-heç oyunu 21 iyulda keçirilmişdir.

|}

## 1/16 final
Heç-heçə oyunu 4 avqustda keçirilmişdir.

|}

## 1/8 final
Heç-heçə 6 sentyabrda baş tutmuşdur.

|}

## 1/4 final
Heç-heçə oyunu 8 mart — yeni sezonun açılışında baş tutmuşdur. Oyunlar 24-25 apreldə baş tutmuşdur.

## Yarımfinal
Yarımfinal oyunları 8 may 2012-ci ildə baş tutmuşdur. 

## Final
Final 26 may 2012-ci ildə *A. Le Coq Arena*da keçirilmişdir.

## İstinadlar

## Xarici keçidlər
* Official website
Belavia

**Belaviya** () — Belarusa məxsus olan milli aviasiya şirkəti. Qərargahı  Minsk məhərində yerləşir. 1996-cı ildə təşkil edilmişdir. Minsk Beynəlxalq Hava Limanından beynəlxalq reyslər həyata keçirir. Bütöv adı *«Belaviya avia» Açıq Səhmdar Cəmiyyəti*.

Şirkət yaxın və uzaq ölkələrdə 17 nümayəndəliyi mövcuddur. Son zamanlar ilbəil sərnişin daşımada artım müşahidə edilir. Əgər 2010-cü ildə sərnişinlərin sayı 968 000 nəfər idisə 2013-ci ildə sərnişinlərin sayı 1,613 milyona çatmışdır.

## Tarixi

Belarus mülki aviasiyasının tarixi 7 noyabr 1933 ildən başlayır. Bu il ilk terminal istifadəyə verilir. Növbəti ildə Minskə Po-2 markalı 3 təyyarə eniş edir. 1936-cı ildə ilk dəfə Moskvaya təyyarə reysi təşkil edilir. 1940 ilin yayında Belarus istiqamətində uçuşların sayı 8 çatır.

1961-ci ildən 1983-ci ilə Belarus hava donanması mülki aviasiyanın tərkibində olur. Bu illərdə An-10, 1964 ildə Tu-124, 1973-cü ildə isə Ту-134А tipli təyyarələrlə təmin edilir. 1983 ildə Minsk mülki aviasiya texniki bazasına Tu-154 gətirilir.

SSRİ dağıldıqdan isə mülki aviasiya müstəqil Belarusun nəzfinə keçir.

«Belavia» Milli Şirkəti 5 mart 1996-cı ildə təşkil edilir. 1995—1997 illərdə Larnaka, London, Pekin, Roma və İstanbul reysləri açılır.

## İstiqamətlər

2015-ci ilin oktyabrına olan məlumata görə «Belavia» şirkətinin bir başa reysləri:

29 aprel 2015 ildə Belavianın Minsk-Alma-Ata reysi açılır.

25 oktyabr 2015 ildə Odessaya hər il təkrarlanacaq mövsümü reyslər təşkil edilir.

2016-cı ildən isə çarter reysləri planlaşdırılır:

## Təyyarə arsenalı
16 oktyabr 2003-ci ildə Belavia şirkəti lizinqlə Boeing 737-500 təyyarəsini alır. İkinci təyyarə «Belavia» şirkətinə 2004-ci ilin aprelinə alınmışdır.
2015 ilə olan məlumata görə «Belavia» şirkətinin təyyarə arsinalı:

## Müştərək şirkətlər

«Belavia» ilə müştərək şirkətlər:

## Qəza

* Ən böyük qəza 14 fevral 2008-ci ilə təsadüf edir. Bu qəza zamanı göyərtəsində 18 sərnişin və 3 ekipaj üzvü olur. Bu uçuşda sərnişinlər Rusiya, Ermənistan, Belarus və Ukrayna vətəndaşları olmuşdur. Bütün ekipaj və sərnişinlər xilas edilmişdir. İtki olmamışdır.
* Digər insident isə 6 yanvar 2003-ci ildə Yak-40 nasazlıq səbəbindən Çexiya sərhəddini keçmişdir. İki qırıcının müşahiyyəti ilə hava limanına endirilmişdir.
* 7 mart 2011-ci ildə təyyarə Borispol hava lmanına qəza enişi etmişdir. Təyyarə Kiyev-Minsk istiqamətində uçuş həyata keçirirdi
* 12 avqust 2011 Soçi hava limanına qəza enişi həyata keçirilmişdir. Batumi- Minsk istiqamətli uçuş həyata keçirilərkən məcburi eniş texniki nazaqlıq ucbatından həyata keçirilmişdir
* 4 aprel 2012-ci ildə Minsk-2 hava limanına qəza enişi həyata keçirilmişdir. Minsk - Aşqabat  istiqamətində uçuş həyata keçililirdi. 96 sərnişin və 8 ekipaj üzvündən ibarət olmuşdur. İnsanlar arasında xəsarət alan olmamışdır.

## Xarici keçidlər
* Rəsmi sayt
*  «Belaviya»
## İstinadlar
Ghost

**Ghost** — 2008-ci ildə İsveçdə yaradılan metal qrupu.

"Ghost" (ABŞ adı ilə Ghost B. C.) 2008-ci ildə İsveçin Linköping şəhərində qurulmuş Qremmi mükafatlı heavy/doom metal qrupudur. 2010-cu ildə 3 mahnıdan ibarət demo ilə birlikdə "Elizabeth" adlı sinql və çıxış (ilk) albomları olan Opus Eponymous'u yayımlamışdır. Həmin il İsveçin Grammis mükafatlarına namizəd göstərilən albom müsbət rəylər almış və qrupun məşhurluğunu daha da artırmışdır. Infestissumam adlı ikinci albomlarını 2013-cü ildə yayımlayan qrup İsveç çartlarında zirvədə yer almış və sözügedən albom ilə həmin il İsveçin Grammis mükafatlarının Ən Yaxşı Hard Rock/Metal kateqoriyasını qazanmışdır. Qrup 2015-ildə artıq sayca üçüncü olan Meliora albomunu yayımlamış və bu albomdan olan Cirice sinqlı ilə "58-ci Qremmi Mükafatları"nda Ən Yaxşı Metal performansını qazanmışdır.

Ghost səhnədə teatrikal və artistik performansları ilə tanınmaqdadır. Qrup 6 üzvdən ibarətdir və üzvlərdən yalnız biri fərqli görünüşü ilə anti-Papa personajına malik Papa Emeritus ləqəbli vokalistdir. Digər 5 üzv isə Nameless Ghouls (Adsız Pis Ruhlar) adlanır və pentaqramdakı (5 guşəli ulduz) 5 elementi təmsil edir və pentaqrama görə hava, od, su, torpaq və ruh elementləri ilə bir-birindən seçilirlər. Qrup bu vaxta qədər heç bir müsahibə, konsert və digər qatıldığı yerlərdə maskalarını çıxartmamış və özləri haqda heç bir məlumat verməmişdir. Üzvlərin kim olduqları haqda bir çox şaiyələr gəzsə də bunlar heç biri öz təsdiqini tapmamışdır. Müsahibələrin birində Nameless Ghouls'ların birindən kim olduqları haqda verilən sualda isə verdiyi cavab bu olmuşdur: "Əgər necə göründüyümüz sizin üçün bu qədər önəmlidirsə, deməli, mühüm məqamı qaçırıbsınızdır."
Ghost indiyə qədər 3 dəfə solist dəyişdirmişdir və solistlər ard-arda olaraq Papa Emeritus I, II və III adlandırılmışdır. Amma buna baxmayaraq əksəriyyət 3 vokalistin də məhz eyni adam olduğunu durmadan dilə gətirməkdədir.

;Üzvlər
* Nameless Ghoul — Bas Gitara
* Nameless Ghoul — Zərb Alətləri
* Nameless Ghoul — Solo Gitara
* Nameless Ghoul — Ritm Gitara
* Nameless Ghoul — Sintezator
* Tobias Forge — Vokal (2008-ci ildən)

## Diskoqrafiya
;Demolar
* 2010 – *Demo 2010*
;Albomlar
* 2010 – Opus Eponymous
* 2013 – Infestissumam
* 2015 – Meliora
* 2018 – Prequelle
* 2022 – Impera
* 2025 – Skeletá
;EP-lər
* 2013 – *[[If You Have Ghost]]*
* 2016 – *[[Popestar]]*
;Sinqllar
* 2010 – "Elizabeth"
* 2012 – "Secular Haze"
* 2013 – "Year Zero"
* 2015 – "Cirice"
* 2015 – "He Is" (promosingel)
* 2015 – "From the Pinnacle to the Pit"
* 2015 – "Majesty"
* 2016 – "Square Hammer"
Cari-vaxt adaptiv təhlükəsizliyi

**Cari vaxt adaptiv təhlükəsizliyi** — şəbəkə təhlükəsizliyi modeli olub şəbəkə üzərindən inkişaf etmiş müəssisələrə olan hücmların qarşısını almaqda xüsusi rol oynayır. Adaptiv təhlükəsizlik şəbəkədəki təhlükəli nəqliyyatı izləməkdə, anomalik davranışları aşkarlamaqda, zəif nöqtələri aşkara çıxarmaqda, sistemdə olan cari dəyişiklikləri tapmaqda, avtomatik olaraq icazəsiz müraciətin qarşısını almaqda, təhlükəli şəbəkə nəqliyyatını bağlamaqda, mühüm rol oynayır.

Digər başqa xüsusiyyətləri ilə yanaşı adaptiv təhlükəsizlik elə bir təhlükəsizlik platformasıdır ki,  yalnız spesifik problemi həll etmək əvəzinə onun kökündən həllini tapmaqda əvəzsizdir və beləliklə heuristic sistemlər təhlkükələrə  qarşı daha asan mübarizə apara bilir. Təhlükəsizliyi hazır tətbiqetməyə daxil etmək əvəzinə bu təhlükəsizlik modeli tətbiqetmənin ilkin dizayn mərhələsində yaradılır.
 
Cari adaptiv təhlükəsizliiyin bu modelində böyük bir dəyişiklik müəllif menecmenti ve siyasətini istifadəçinin vəziyyətinə adaptasiya ola  bilən, tələbə cavabdeh bir servise çevirməsidir.

## İstinadlar
İnformasiya təhlükəsizliyi indikatorları

**[[İnformasiya texnologiyaları]]nda** xüsusi hallarda kompüterin təlükəsizliyini qiymətləndirmək, mövcud sistemi və ya müxtəlif İT sistemləri müqayisə etmək üçün ölçü kəmiyyətinə ehtiyac duyulur. Buna texniki yanaşma olaraq əvvəlcədən elan edilmiş təhlükəsizlik kataloquna indikatorları hesablamaq üçün hesablama formulu daxil edilmiş və hər kəs tərəfindən qəbul edilmişdir. İnformasiya təhlükəsizlik indikatorları * ETSI Industrial Specification Group* (ISG) ISI tərəfindən standartlaşdırılmışdır. Bu idikatorlar İT təhlükəsizliyində keyfiyyət və kəmiyyətin dəyişilməsində əsas ölçüdür. Daxili və xarici təhlükələr, userlərin anormol davranışları, uyğunsuzluqların və zəifliklərin aşkarlanması.

İSİ frameworkune aid olan 5 əsas indikatorlar aşağıdakılardır.

# ISI Indicators (ISI-001–1 və Guide ISI-001–2)- Təhlükəsizkiyi qiymətləndirmək üçün güclü bir şəkildə mühafizə və effektivliyə nəzarət (qiymətləndirmə)
# ISI Event Model (ISI-002[3]): Hərtərəfli təhlükəsizlik və hadisələrin təsnifat modeli (sistematika+təqdimat).
# ISI Maturity (ISI-003): Ümumi system imkanları ilə bağlı olub, hadisələrin nəticələrini qiymətləndirir. Bu metodlogiya İSİ-005 tərəfindən tamamlanıb.
# ISI Guidelines for event detection implementation (ISI-004): Nümunələr vasitəsi ilə
# Təhlükəsiz hadisələrin istehsalı üçün yol təklif edir və mövcud vasitələrin səmərəliliyini yoxlayır

Təhlükəsizlik indikatorları üzərində ilk iş Fransız klubu R2GS tərəfindən edilib. İlk ictimai İSİ standartları isə 2013 Aprelində nəşr edilib.

## İstinadlar
Log idarəetməsi

**Loq idarəetməsi** — böyük həcmli kompüter loqlarını idarə etmək üçündür. Həmçinin başqa adla audit izlənilməsi, hadisə loqları və s kimi tanınır. Loq idarə edilməsi aşağıdakı konsepsiyaları əhatə edir:
* Loqların toplanması
* Mərkəzləşdirilmə
* Uzun müddətli saxlanma
* Loq dönməsi
* Loqların analizi
* Loqların axtarışı və hesabatının hazırlanması

Böyük həcmli loqları analiz edərkən aşağıdakı çətinlikərlə üzləşmək mümkündür:
Çox böyük həcmli loqlar (böyük şirkətlər üçün gün ərzində 100 GB-a qədər);
Loq formatındakı müxtəlifliklər;
Sənədləşdirilməmiş şəxsi loqlar (bu analiz prosesini əngəlləyir);
Müxtəlif loqlarda yanlışlıqların olması (icazəsiz zorla daxil olma);

Loq idarəetməsinin userləri özlərinin şəxsi loq-idarə etmə alətlərini yarada bilərlər. Loq idarə etməsi qarışıq bir proses olub müəssisələrin hər zaman səhlənkar yanaşdıqları bir sahədir. 
Loqa tərif verərkən bir sıra təkliflər irəli sürülüb. Loq saytların və ya hər hansı tətbiqi proqramların informasiya mübadiləsini və userlərin daxil olmasını göstərən bir prosesdir. Audit prosesində isə toplanmış məlumatlar saxlanılır, icazə sxemləri tərəfindən qorunur və həmişə istifadəçiyə  funksional tələblə bağlıdır. Loq prosesi proqramların və saytların daha yaxşı fəaliyyət göstərməsi üçün texniki informasiyaları özündə cəmləyir. 
Rapor edilmiş buqların həqiqətənmi buq olduğunun yoxlanılmasında Analiz etmək və buqları aradan qaldırmaq üçün Proqramın hazırlanmasında yeni funksionallıqların test edilməsi hazır vəziyyətə gətirmənin prosesləri

## Həyat dövrünün istifadəsi
Hər hansi bir idarə Loq idarə edilməsi alətini hazırlayərkən aşağıdakı səviyyələrdən istifadə edə bilər

# İlkin səviyyədə müəssisə  bir neçə loq analizlərindən istifadə edərək loqları analiz edir və təhlükəsizlik baxımından araşdırır. Məqsəd müəsisəyə ola biləcək mümkün hücumların nümunəsi aşkarlamaqdır
# Müəssisələr loqlardan istifadə edərək bütün gizli datalara nəzarət edir və təhlükəsizlik baxımından gizli olan hər bir datalara olan girişi aşkarlaya bilirlər
# Yetkinliyin sonrakı mərhələsində, loq analitik enterprise səviyyəsində systemin performansını və mümkünlüyünü izləyə bilir – xüsusi ilə informasiyanın-varlığını yoxlayır. 
# Müəssisələr yaxşı nəticə almaq üçün çoxlu biznes tətbiqlərinin loqlarını enterprise loq idarə etməsinə inteqrasiya edirlər. 
# Müəssisələr fiziki girşi və məntiqi girişi vahid formada birləşdirirlər

## İstinadlar
Fernandes dəniz pişiyi

**Fernandes dəniz pişiyi** () — Qulaqlı suiti fəsiləsinə daxil olan Dəniz pişikləri yarımfəsiləsinə daxil olan növ. Əsasən Cənubi Amerika Sakit okean sahilində Xuan Fernandes adaları və San Felix adalarında müşahidə edilirlər. Növ haqqında ətraflı məlumat yoxdur.

## Tarixi
Xuan Fernandes adaları 1500-cü ildə Xuan Fernandes tərəfindən kəşf edilir. İlk dəfə məhz bu zaman Fernandes dəniz pişiyi aşkarlanmışdır. Fernandes dəniz pişiyi kütləvi şəkildə ovlanma nəticəsində sayları 1960-cı illərdə 200 başdan ibarət qrupa qədər azalmışdır. Hazırda sayları 12 000 baş olaraq qiymətləndirilir.

## İstinadlar

## Xarici keçidlər
Makura no Danshi

— ***Makuranodanshi*** kimi də tanınan anime serialıdır. Anime *Assez Finaud Fabric* və Feel şirkəti tərəfindən istehsal olunmuşdur. Anime 13 iyul 2015-ci ildə Yaponiyada yayımlanmağa başlanıb.

## Fərziyyə
Serial birinci şəxsin hekayəsidir və onun tərəfindən danışılır. Animenin hər bir seriyası tamaşaçıların yanında yatan 12 müxtəlif "yastıq oğlanlar"dan birinin həyatından bəhs edir. Serial hər həftə SUN-TV və Tokio MX telekanallarında yayımlanmışdır.

## Personajlar
*: Yastıq oğlan. O, 1-ci və 12-ci seriyada meydana çıxmışdır. Onun yaşı 12-ci seriyada dəyişir.
*: Senpay oğlan. Onun 32 yaşı var. O, 2-ci seriyada meydana çıxmışdır.
*: Musiqi oğlan. Onun 18 yaşı var. O, 3-cü seriyada meydana çıxmışdır.
*: Dialekt oğlan. Onun 14 yaşı var. O, 4-cü seriyada meydana çıxmışdır.
*: Astronom oğlan. Onun 20 yaşı var. O, 5-ci seriyada meydana çıxmışdır.
*: Xuni oğlan. Onun 15 yaşı var. O, 6-cı seriyada meydana çıxmışdır.
*: Xerub oğlan. Onun 5 yaşı olacaq. O, 7-ci seriyada meydana çıxmışdır.
*: Riadzyü oğlan. Onun 21 yaşı var. O, 8-ci seriyada meydana çıxmışdır.
*: Kitabxanaçı oğlan. Onun 28 yaşı var. O, 9-cu seriyada meydana çıxmışdır. 
*: Gül kompozisiyası oğlanı. Onun 17 yaşı var və Yayoinin əkiz qardaşıdır. Əkiz qardaşı ilə birlikdə 10-cu seriyada meydana çıxmışdır.
*: Gül kompozisiyası oğlanı. Onun 17 yaşı var və Yanoqonun əkiz qardaşıdır. Əkiz qardaşı ilə birlikdə 10-cu seriyada meydana çıxmışdır.
*: Yatai oğlan. Onun 41 yaşı var. O, 11-ci seriyada meydana çıxmışdır.

## İstehsal
Animenin 2015-ci ilin may ayında buraxılması güman olunsa da, bəzi səbəblərdən iyul ayında ekranlara çıxmışdır. Serial * Assez Finaud Fabric* və Feel şirkəti tərəfindən istehsal olunmuşdur. Serialın prodüseri *Earth Star Entertainment* şirkəti, ssenari müəllifləri isə Yuniko Ayana və Ayumi Sekinedir. Personajların dizayneri Mika Yamomoto olmuşdur. Serialın açılış musiqisi olan "Makura no Danshi" mahnısının yazarı Masayoşi Oişi, səsləndirən isə Natsuki Hanaedir.
## Teleyayım və buraxılış
Anime 13 iyul 2015-ci ildən Tokio MX və SUN-TV telekanallarında yayımlanmağa başlamışdır. Serial DVD şəklində 27 noyabr 2015-ci ildə işıq üzü görmüşdür. DVD versiyasına bir neçə yayımlanmayan seriya da daxil edilmişdir. Anime * Comic Earth Star* və * Crunchyroll* tərəfindən ABŞda, Kanadada, Mərkəzi və Cənubi Amerikada, Böyük Britaniya və İrlandiyada, Skandinaviya ölkələrində, Hollandiyada, CAR-da, Avstraliya və Yeni Zelandiyada eyni vaxta yayımlanmışdır.

## Seriya siyahısı

## İstinadlar

## Xarici keçidlər
* Official anime website  
*
Brüs Sprinqstin

**Brüs Sprinqstin** (; ) — "Boss" ləqəbli ABŞ musiqiçisi, müğənni, mahnı sözü müəllifi və bəstəkar. Sprinqstin 70-ci illərdə əsasən siyasətdən, işçi sinfindən, müharibə qarşıdı görüşlərindən və Nyu-Cersi ştatındakı həyatdan bəhs etdiyi mahnılarıyla məşhurlaşdı və o gündən bəri daha da populyarlaşmağa və gündəmdə qalmağa davam etdi. Asanlıqla tanına bilən səsi və 3 saata yaxın konsertlər verə bilmə qabiliyyəti Sprinqstinin ən bilinən xüsusiyyətlərindəndir.

Bu günə kimi 20 Qremmi mükafatına layiq görülən Sprinqstin, filmlər üçün yazdığı mahnılara görə də namizəd olduğu iki Oskar mükafatının birinə layiq görülüb. 120 milyondan çox albom sataraq tarixin ən çox satmış musiqiçiləri siyahısında göstərilir. Rolling Stone jurnalının "Ən böyük 100 sənətkar" siyahısında 23-cü sirada yer almışdı.

## Filmoqrafiya
* Yüksək keyfiyyət (2000)

## İstinadlar

## Xarici keçidlər
Good! Afternoon

— *[[Kodansha]]* nəşriyyatı tərəfindən nəşr olunan aylıq seynen manqası antologiyası. 7 noyabr 2008-ci ildə təsis edilmişdir. Aylıq manqa jurnalına 2012-ci ilin sonunda çıxmış 25-ci sayda çevrilmişdir. Hər buraxılışı müxtəlif manqakaların müəllifi olduğu 25 hekayəni əhatə edir və 800 səhifədən ibarət olur. Hər buraxılışının qiyməti 680 yen təşkil edir. *[[Kodansha]]* nəşriyyatının digər uğurlu manqa jurnalı olan *"[[Monthly Afternoon]]"* jurnalının bacı jurnalı hesab olunur.

## Manqa və manqakalar
* Tsutomu Takahaşi
** *[[Ice Blade|Jiraishin Diablo]]*
* Hiroaki Vakamiya
** *[[LovePlus|Loveplus Kanojo no Kakao]]*
* Asuka Katsura (rəsm) & İsuna Hasekura (hekayə)
** *Billionaire Girl*
* GoRA & Minato SAKI
** *[[K (anime)|K: Stray Dog Story]]*
* Motoy Yoşida
** *Natsu no Zenjitsu*
* Masayuki İşikava
** *[[Maria the Virgin Witch|Junketsu no Maria]]*
** *[[Maria the Virgin Witch|Junketsu no Maria Exhibition]]*
* Moare Oota
** Teppu
*Mohiro Kito
** *Nani ka mochigatte masu ka*
*İsaki Uta
** *Sayabito*
*Saburota
** *[[Unlimited Fafnir|Jūō Mujin no Fafnir]]*
*Tsunina Miura 
** **
*Qido Amaqakure
** *[[Sweetness and Lightning|Amaama to Inazuma]]*
*Çiyomaru Şikura
** *[[Occultic;Nine]]*

## İstinadlar

## Xarici keçidlər
* 
*Rəsmi bloq
I Dara (Atropatena)

**I Dara** — təqribən e.ə. 65-ci ilə qədər hakimiyyətdə olmuş Atropatena çarı. Daranın həyatı haqqında çox az şey məlumdur. O, qohumu I Mitridatın ölümündən sonra taxta çıxıb.

Dara hakimiyyəti dövründə Roma Respublikasının triumviri Qney Pompeyin ordusu tərəfindən hücuma məruz qalıb. Ancaq Pompeyin Atropatenaya hücumunun səbəbləri bilinmir. Dara elə e.ə. 65-ci ildə vəfat etmişdir. Ondan sonra qohumu I Ariobarzan Atropatena taxtına çıxmışdır.

## Mənbə
* Azerbaijan iii. Pre-Islamic History, Atropates, Persian satrap of Media, made himself independent in 321 B. C. Thereafter Greek and Latin writers named the territory as Media Atropatene or, less frequently, Media Minor: Parthian period
Ermistu

**Ermistu** () – Estoniyanın cənub-qərbində yerləşən göl. Digər adı Tıstamaadır. İnzibati baxımdan göl Ermistu kəndinin ərazisinə aiddir.

## Yerləşməsi
Ermistu Zaxidnoeston hövzəsinin Pyarnumaa subhövzəsinə daxildir.

Gölün şərq sahilində Ermistu kəndi, cənubunda isə Tıstamaa qəsəbəsi yerləşir.

Su hövzəsinin akvatoriyası Tiqela-Ermistu yasaqlığına aiddir (Tõhela-Ermistu hoiuala). Göldə berqutların daima yaşama ərazisi qorunur.

## Ümumi məlumat
Ümumi sahəsi 454,3 ha(Sahəsinə görə Estoniyanın 9-cu böyük gölü), göldə olan 14 adanın ümumi sahəsi 4,8 ha-dır. Uzunluğu −4 070 m, eni- 1750 m olan gölün ən dərin yeri 2,9 m-dir. Orta dərinlik isə 1,3 m-dir. Sahil xətlərinin uzunluğu 21 779 m, su toplayıcı hövzənin sahəsi isə 32,3 km²-dir.

Ermistunun suyu mülayim coddur. Limnologiya baxımdan göl saprofitli göllər tipinə daxildir.

Gölün sahili alçaq və parçalanmı formadadır. Sahil illi və torflu tərkiblidir. Şərq sahili nisbətən qumludur. Gölün dibi şərdə qumlu, şimalda qayalı, mərkəzdə isə gillidir. Göldə təxminən 6 milyon m³ sapropel toplanıb (gübrə və müalicə məqsədi ilə istifadə olunur). Gölün dərinliyi tədricən artır. Ən dərin hissə qərb və şərq hissəsidir. Göldə bir çox torflu adalar formalaşıb. Ermistunun şimal hissəsində Qayalı ada yerləşir (Kivissaar). Gölün cənub hissəsindən Tıstamaa çayı çıxır (Tõstama jõgi).

Göldə suyun rəngi sarı rəngdən yaşıl-sarıya qədər dəyişə bilir. Şəffaflıq — 0,8–2,5 m-dir. Yay zamanı gölün suyu qızaraq yaxşı qarışır, qışda isə əksinə soyuq olduğundan oksigen çatişmamazlığı qeydə alınır.

Göl zəngin balıq ehtiyatına malikdir: çapaq, durna balığı, okun, lilbalıq, elektrik ilan balığı və s. Ermistu bir çox quşların yaşayış məkanıdır: adi susüpürən, yaşılbaş ördək, fitçalan ördək, kəkilli qaraördək, böyük pazdimdik, uzunburun pazdimdik, fısıldayan qu quşu.

## Həmçinin bax
* Estoniya coğrafiyası

## İstinadlar

## Xarici keçidlər
* Pärnumaa kahes järves on hapnikusisaldus kriitiline

## Mənbə
# "Эрмисту järv"  (eston dilində). EELIS — Estonian Nature Infosystem
Qoçbuynuz Xanlıq xalçaları

**Qoçbuynuz Xanlıq** — Qarabağ qrupunun xovlu və yun xalça növünün ən maraqlı nümunələrindən biri[].

## Ümumi məlumat
1750-ci illərin əvvəllərində Qarabağ xanı Pənahəli xan Şuşa şəhərini saldırdı. Şəhər ilk vaxtlar Pənahabad adlandırıldı və uzun illər Qarabağ xanlığının paytaxtı oldu. XVIII əsrdə Qarabağ xalçaçılıq məktəbi Şuşada cəmlənmişdir. XVIII əsrdə Şuşada klassik çeşnili xalçalarla yanaşı, Rusiyadan, eləcə də Avropadan gətirilmiş məcməyi, ətirli sabun, çit və digər müxtəlif məişət əşyaların üzərindən götürülmüş naxışlardan yeni xalça kompozisiyaları — "Bağçadagüllər", "Qoçbuynuz xanlıq", "Saxsıdagüllər", "Bulud" və s. çeşnilər toxunurdu. Qarabağ xalçalarının rəng — boyaq palitrası olduqca zəngindir. Bu palitra Qarabağ təbiətinin bütün rənglərinin ən zərif çalarlarını özündə əks etdirir. Qədim dövrlərdən Azərbaycan xalçalarının ara sahə yerliyi ənənəvi olaraq qırmızı rəngdə işlənmişdir. Müxtəlif bitkilərlə yanaşı, orta əsrlərdən burada rənglər cür — bəcür həşaratlardan alınmışdı. Onların içərisində qırmızı rəng almaq üçün ən geniş yayılmışı koşenildir. Xalq arasında ona "qırmız böcəyi", "qurd qırmız", "palıd cücüsü" deyilirdi.

## Bədii analiz
Sürməyi yerlikli bu xalçanın əsas bəzəyini ara sahədəki iki stilizə edilmiş "bağa" təsvirləri təşkil edir. Qarabağ xalçaları üçün xarakterik olan bu elementlər özünəməxsus tərtibatı ilə seçilir.
Şəkəri yerlikli haşiyə "mollabaşı" adlanan elementlərlə bəzədilmişdir. Haşiyəni daxildən "siçandişi", xaricdən "S"-ə bənzər elementlərlə bəzədilmiş mədail əhatə edir. Ara sahənin boşluqları gül, çiçək və digər klassik elementlərlə doldurulmuşdur. Xalça yüksək keyfiyyətli əl üsulu ilə əyrilmiş və təbii boyaqlarla boyanmış iplərdən toxunmuşdur.

"Qoçbuynuz xanlıq" xalçasının ölçusü: 4' 53" x 4’ 33' (138 x 132 sm).

## İstinadlar
Şahqulu xan Zəngənə

**Şahqulu xan Şeyxəli xan oğlu Zəngənə** () — Səfəvilər dövlətinin baş vəziri.

## Həyatı

Şahqulu xan Şeyxəli xan oğlu İsfahan şəhərində anadan olmuşdu. Mükəmməl mədrəsə təhsili almışdı. Zəngənə elinin başçısı idi. 1680-ci ildə Kirmanşah bəylərbəyliyinin hakimi təyin edildi. 1691-ci ildən 1699-cu ilədək qorçubaşı vəzifəsində çalışmışdı.

Şahqulu xan Zəngənə 1707-ci ildən 1716-cı ilədək Şah Sultan Hüseyn Səfəvinin baş vəzi, etimadüddövləsi olmuşdur.

Şahqulu xan Zəngənə 1716-cı ildə vəfat edib.

## Mənbə
*Ənvər Çingizoğlu, Zəngənə eli və məşhur şəxsiyyətləri, Bakı, "Soy" dərgisi, 2010.
## Həmçinin bax

* Zəngənə eli
* Kirmanşah bəylərbəyliyi
Feel (şirkət)

və ya **feel** — Yaponiya animasiya studiyası. 26 dekabr 2002-ci ildə *[[Studio Pierrot]]* studiyasının keçmiş əməkdaşları tərəfindən təsis olunmuşdur.

## İşlər
;2002
**[[Ghost in the Shell: Stand Alone Complex]]* (ara animasiya)

;2003
**[[Immoral Sisters|Immoral Sisters 2]]* (səs istehsalı)
**[[Da Capo (vizual roman)|Da Capo]]* (birgə animasiya)
**[[Growlanser IV]]* (iş)

;2004
**[[School Rumble|School Rumble Nigakki]]* (ara animasiya)

## İstinadlar

## Xarici keçidlər
* Rəsmi saytı
*